cyanic-selkie/wikianc huggingface dataset:
პარმენ ზაქარაია
პარმენ ფარნაოზის ძე ზაქარაია (დ. 24 აგვისტო, 1914, ნაჯახავო, ახლანდელი მარტვილის მუნიციპალიტეტი, საქართველო, — გ. 20 აპრილი, 2003, თბილისი, საქართველო) — ქართველი არქიტექტორი და ხელოვნებათმცოდნე. ხელოვნებათმცოდნეობის დოქტორი (1960), პროფესორი (1962), საქართველოს მეცნიერებათა აკადემიის წევრ-კორესპონდენტი (1988). საქართველოს მეცნიერების დამსახურებელი მოღვაწე (1973).
ბიოგრაფია
პარმენ ზაქარაიამ დაამთავრა თბილისის სახელმწიფო პოლიტექნიკური ინსტიტუტის სამშენებლო ფაკულტეტი 1940 წელს. 1940-1941 წლებში მუშაობდა სამუშაოთა მწარმოებელი კვების მრეწველობის სამინისტროში; 1941-1948 წლებში მუზეუმ „მეტეხის“ მეცნიერ-თანამშრომელი; 1948-1975 წლებში სახელმწიფო მუზეუმის უფროსი მეცნიერ-თანამშრომელი, განყოფილების გამგე; 1975 წლიდან თბილისის სახელმწიფო უნივერსიტეტის ხელოვნებათმცოდნეობის კათედრის გამგე.
ეწეოდა პედაგოგიურ მოღვაწეობას თბილისის სამხატვრო აკადემიაში, საქართველოს შოთა რუსთაველის სახელობის თეატრალურ ინსტიტუტში, საქართველოს ტექნიკურ უნივერსიტეტში. სიმონ ჯანაშიას სახელობის საქართველოს სახელმწიფო მუზეუმში ჩამოაყალიბა (1956) და ხელმძღვანელობდა შუა საუკუნეების საქართველოს ისტორიის განყოფილებას.
სადოქტორო დისერტაციის თემა „შიდა ქართლის ციხე-სიმაგრეები“, დაიცვა 1959 წელს. მნიშვნელოვანი ღვაწლი მიუძღვის ძველი საერო და საფორტიფიკაციო არქიტექტურის შესწავლის საქმეში. ავტორია 160-ზე მეტი სამეცნიერო ნაშრომისა და წიგნებისა. პარმენ ზაქარაიას პირადი არქივი დაცულია საქართველოს ხელნაწერთა ეროვნულ ცენტრში.
1994 წელს პარმენ ზაქარაია დაჯილდოვდა ივანე ჯავახიშვილის სახელობის პრემიითა და ღირსების ორდენით.
სქოლიო
კატეგორია:საქართველოს მეცნიერებათა ეროვნული აკადემიის წევრ-კორესპონდენტები კატეგორია:ქართველი არქიტექტორები კატეგორია:ქართველი ხელოვნებათმცოდნეები კატეგორია:დაბადებული 1914 კატეგორია:გარდაცვლილი 2003 კატეგორია:საქართველოს ღირსების ორდენის კავალრები კატეგორია:მარტვილის მუნიციპალიტეტში დაბადებულები
აბლაევო (ჩეკმაგუშის რაიონი)
აბლაევო (Аблай; Аблаево) — სოფელი რუსეთის ფედერაციაში, ბაშკირეთის რესპუბლიკის ჩეკმაგუშის რაიონში.
2010 წლის მონაცემებით სოფელში ცხოვრობს 1067 ადამიანი. რაიონულ ცენტრ ჩეკმაგუშიდან დაშორებულია 25 კილომეტრით. უახლოესი რკინიგზის სადგურია ბუზდიაკი, რომელიც დაშორებულია 92 კმ-ით.
სქოლიო
კატეგორია:ჩეკმაგუშის რაიონის სოფლები
ვახტანგ არეშიძე
ვახტანგ მოსეს ძე არეშიძე (დ. 10 მარტი, 1909, თბილისი ― გ. 27 ივნისი, 1985, იქვე) — ქართველი მსახიობი, საქართველოს სსრ-ის დამსახურებული არტისტი (1946), საქართველოს სსრ-ის სახალხო არტისტი (1979).
ბიოგრაფია
1929 წელს დაამთავრა თბილისის პროლეტკულტის დრამატული სტუდია. 1929–1936 მუშაობდა საქართველოს სხვადასხვა თეატრში. 1936 წლიდან თბილისის მოზარდ მაყურებელთა ქართული თეატრის მსახიობია. განასახიერა კომბლეს, ნიკოს (გიორგი ნახუცრიშვილის „კომბლე“, „პატარა მეომრები“), ბაში-აჩუკის (ალექსანდრე კაჭკაჭიშვილის „ბაში-აჩუკი“, აკაკი წერეთლის მიხედვით), კიკვიძის (ვანიონ დარასელის „კიკვიძე“), რომეოს (უილიამ შექსპირის „რომეო და ჯულიეტა“), ადვოკატ პატლენის (ფრანგული ხალხური პიესა „ადვოკატი პატლენი“) და სხვა როლები. დაჯილდოებულია მედლით „კავკასიის დაცვისთვის“ (1945).
რესურსები ინტერნეტში
კატეგორია:დაბადებული 10 მარტი კატეგორია:დაბადებული 1909 კატეგორია:გარდაცვლილი 27 ივნისი კატეგორია:გარდაცვლილი 1985 კატეგორია:ქართველი მსახიობები კატეგორია:საქართველოს სსრ-ის დამსახურებული არტისტები კატეგორია:თბილისში დაბადებულები კატეგორია:საქართველოს სსრ-ის სახალხო არტისტები კატეგორია:კავკასიის დაცვისათვის მედლით დაჯილდოებულები
ზარზმის ფერისცვალების ხატი
ხატის დაქარაგმებულ ასომთავრულ წარწერაში მოხსნიებულია ლაკლაკთა საგვარეულოს (ჩორჩანელების განშტოება) წარმომადგენლები.
1907 წელს ექვთიმე თაყაიშვილს აღნიშნული ხატი შეტანილი აქვს შემოქმედის მონასტრის ზარზმის ეკლესიის სიძველთა აღწერაში, სადაც მოყვანილი აქვს ზედ არსებული წარწერები. მისი სიტყვებით „რაკი ამაზე უძველესი ხატი იშვიათია არა თუ გურიაში, არამედ მთელ საქართველოში, ამიტომ საჭიროდ მიგვაჩნია მოვიყვანოთ აქ წარწერა, რამდენადაც ჩვენ გავარჩიეთ. ამას საჭიროდ ვრაცხთ დავსძინოთ, რომ სრული აღდგენა წარწერისა შეუძლებელია, ვინაიდან ზოგიერთი სტრიქონების თავი და ბოლო დაკარგულია და შუაშიაც ზოგიერთი ასოები დაზიანებულია. ამას გარდა სიტყვები ერთობ ძრიელ შემოკლებულია...“
ხატზე სულ ოთხი ასომთავრული წარწერაა. ქვემოთ მოყვანილია ტექსტის ექვთიმესეული ვარიანტი.
რესურსები ინტერნეტში
კატეგორია:ქართული ხატები კატეგორია:ზარზმის მონასტერი
გნეზნო
გნეზნო (Gniezno, Gnesen) — ქალაქი პოლონეთში, შედის ველიკოპოლსკის სავოევოდოს, გნეზნოს პოვიატში. აქვს საქალაქო გმინის სტატუსი. ფართობი 49 კმ². მოსახლეობა შეადგენს 70 083 ადამიანს (2006 წელი). რკინიგზის კვანძი. ქალაქში არის სამკერვალო, კვებისა და ტყავის საწარმოები.
ისტორია
გნეზნო წარმოადგენს ქვეყნის ერთ-ერთ ყველაზე ძველ ქალაქს, მისი დაარსებას მიაკუთვნებენ VIII ს-ის ბოლოს. აქ არქეოლოგიური გათხრები მიმდინარეობა 1936 წლიდან. აღმოჩენილ იქნა VIII-XIII საუკუნეების კულტურული შრეები, ხისა და მიწის გამაგრებებით, ღუმელებიანი მორების სახლებით, სახელოსნოებითა და სამეურნეო ნაგებობებით. მიღებულია დიდი მატერიალური მასალა ძველი პოლონეთის კულტურის ისტორიის, ხელოსნობის და ვაჭრობის შესახებ.
1000წლიდან გნეზნო — არქისაეპისკოპოსოს საკათედრო ქალაქია, პოლონეთის მეფეების კორონაციის ადგილი (XIV საუკუნემდე). 1000 წ. გნეზნოში გაიმართა ბოლესლავ I მამაცისა და იმპერატორ ოტონ III-ის შეხვედრა, სადაც გადაწყვეტილ იქნა ახალი დამოუკიდებელი სახელმწიფოს საკითხი, რის შედეგადაც ბოლესლავმა მიიღო მეფის ტიტული.
ქალაქ გნეზნო მჭიდროდაა დაკავშირებული წმ. ვოიცეხთან (ადალბერტი) - ეპისკოპოსთან, მისიონერთან და წამებულთან, რომელიც წარმოადგენს ქალაქის მფარველს.
1793 წლიდან გნეზნო შედის პრუსიის შემადგენლობაში (1807–1815 პერიოდის გარდა, როდესაც ეკუთვნოდა ვარშავის ჰერცოგს).
1918 წლიდან შედის პოლონეთის შემადგენლობაში.
რესურსები ინტერნეტში
კატეგორია:პოლონეთის ქალაქები კატეგორია:მსოფლიო მემკვიდრეობის ძეგლები პოლონეთში
თსსუ (საკალათბურთო კლუბი)
საკალათბურთო კლუბი თსსუ — პროფესიონალური საკალათბურთო კლუბი ქალაქ თბილისიდან, საქართველო. ეკუთვნის თბილისის სახელმწიფო სამედიცინო უნივერსიტეტს.
ისტორია
2009 წელს სამედიცინო უნივერსიტეტმა და საკალათბურთო აკადემიამ გაერთიანებული გუნდი გამოიყვანეს საქართველოს სუპერლიგაში. 2010 წლიდან კი თსსუ დამოუკიდებლად გამოდის ეროვნულ ჩემპიონატში. აქცენტს ახალგაზრდა კალათბურთელთა განვითარებაზე აკეთებს. საუკეთესო შედეგი 6-ე ადგილია, რომელიც გუნდმა 2011 წელს დაიკავა.
რესურსები ინტერნეტში
კატეგორია:საქართველოს საკალათბურთო კლუბები
ჭიათურისა და საჩხერის ეპარქია
thumb|200px|ჭიათურისა და საჩხერის ეპარქიის რუკაჭიათურისა და საჩხერის ეპარქია — საქართველოს ეკლესიის სამღვდელმთავრო იმერეთის მხარეში, ისტორიული არგვეთის საერისთავოში. იგი ჭიათურისა და საჩხერის მუნიციპალიტეტებს მოიცავს.
გეოგრაფია
ჭიათურისა და საჩხერის ეპარქიას აღმოსავლეთიდან ნიქოზისა და ცხინვალის ეპარქია ესაზღვრება, დასავლეთიდან ქუთაის-გაენათის ეპარქია, ჩრდილოეთიდან ნიკორწმინდის ეპარქია, სამხრეთიდან მარგვეთისა და უბისის ეპარქია, სამხრეთ-დასავლეთიდან კი - ურბნისისა და რუისის ეპარქია.
ისტორია
ისტორიულ წყაროთა ცნობით ჩვენს ქვეყანაში ქრისტიანობის გავრცელებისთანავე ეს კუთხეც გაქრისტიანდა. ეს მხარე თავიდანვე მცხეთის საყდრის იურისდიქციაში, ხოლო აფხაზეთის საკათალიკოსოს შექმნის შემდეგ მის შემადგენლობაში ითვლებოდა. 1810 წელს იმერეთის სამეფოს გაუქმების შემდეგ, შეიცვალა ადგილობრივი საეკლესიო წყობილება. მანამდე არსებულ ეპარქიათა რიცხვი ოთხამდე შემცირდა. 1821 წლის რუსეთის სინოდის 19 ნოემბრის ბრძანებით, იმერეთში არსებულ ეპარქიათაგან შეიქმნა მხოლოდ ერთი - იმერეთის ეპარქია. 1917 წელს საქართველოს ეკლესიის ავტოკეფალიის აღდგენა გაუქმებულ ეპარქიათა ამოქმედებითაც აღინიშნა. პირველ საეკლესიო კრებაზევე განახლებულ ეპარქიათა შორის მარგვეთის ეპარქიაც იყო, რომლის შემადგენლობაში აღნიშნული რეგიონიც შედიოდა.
ჭიათურის ეპარქია კი საქართველოს მართლმადიდებელი ეკლესიის წმინდა სინოდის 1995 წლის 5 აპრილის განჩინებით შეიქმნა. მის მართვას პირველ ეტაპზე მარგველი მიტროპოლიტი კონსტანტინე მელიქიძე ითავსებდა, 1998 წლის 8 ოქტომბრიდან მას მიტროპოლიტი აბრაამ გარმელია მართავდა, ხოლო 2002 წლის 17 ოქტომბრის წმიდა სინოდის განჩინებით მისი მართვა დაევალა ცხუმ-აფხაზეთის მიტროპოლიტს დანიელ დათუაშვილს. მას ჭიათურისა და საჩხერის ეპარქია ეწოდა
რესურსები ინტერნეტში
კატეგორია:საქართველოს ეპარქიები
Comfortably Numb
„Comfortably Numb“ (კომფორტულად გაშეშებული, სამუშაო სახელწოდება „The Doctor“ ) — ინგლისური პროგრესული როკ-ჯგუფ პინკ ფლოიდის სიმღერა 1979 წლის ორმაგი ალბომიდან The Wall. იგი აგრეთვე გამოიცა 1980 წელს, სინგლზე, „Hey You“-სთან ერთად. ეს არის ალბომზე ერთ-ერთი სამი სიმღერიდან, რომელთა ავტორები არიან როგორც დეივიდ გილმორი, ასევე როჯერ უოტერსი. სიმღერის მისამღერის და სოლოების ავტორია გილმორი, ხოლო უოტერსმა შექმნა ტექსტი მუსიკა. სიმღერის ადრეული ვერსია სამუშაო სახელწოდებით „The Doctor“ შეტანილია The Wall-ის Immersion-კომპლექტში (2012).
ეს არის ჯგუფის ერთ-ერთი ცნობილი სიმღერა, განსაკუთრებით აღსანიშნავი გიტარის სოლოთი შუა და უკანასკნელ ნაწილში. 2004 წელს იგი მოხვდა Rolling Stone-ის „ყველა დროის 500 საუკეთესო სიმღერისს“ სიის #314 პოზიციაზე. 2005 წელს იგი იქცა უკანასკნელ სიმღერად, რომელიც უოტერსმა, გილმორმა, კლავიშისტმა რიჩარდ რაიტმა და დრამერმა ნიკ მეისონმა ერთად შეასრულეს. 2011 წელს BBC Radio 4-ის მსმენელებმა იგი შეიტანეს სიაში Desert Island Discs. გიტარაზე შესრულებული ორივე სოლო ყველა დროის საუკეთესოდ დასახელდა Planet Rock-ის მსმენელების და WatchMojo.com-ს მიერ.
კონცეფცია
The Wall არის ამბავი პინკის შესახებ, რომელიც არის საზოგადოებისგან გაუცხოებული როკ-ვარსკვლავი. იგი საზოგადოებისგან ფსიქოლოგიურ ბარიერს ქმნის, წარმოსახვითი კედლის სახით.
მოცემულ მომენტში პინკი მთლიანად პარალიზებულია და მოწყვეტილია საზოგადოებას, იხსენებს წარსულის ყველა შეცდომას და მძიმე მომენტს და იკეტება სასტუმროს ნომერში, სანამ გავა კონცერტზე. მას აკითხავს ექიმი, რომელიც აღმოაჩენს, რომ პინკი არ რეაგირებს არაფერზე და გულწასულია. ექიმი მას სპეციალურ ნემსს გაუკეთებს, რომელსაც პინკი გონს მოჰყავს, რათა მისმა ენერგიამ იმატოს. ტექსტი უფრო დიალოგის ხასიათს ატარებს, ექიმსა და პინკს შორის.
ფილმის ვერსია
ფილმში პინკის ნომერში ჩნდებიან - მენეჯერი (ბობ ჰოსკინსი), სასტუმროს მენეჯერი, პარამედიკოსები და სხვა მენეჯერები, რომლებიც ცდილობენ, გონს მოიყვანონ პინკი. რადგანაც იგი არ რეაგირებს, მას უკეთებენ ნემსს და ძალით მოათავსებენ ლიმუზინში. აქ მას უკვე ნაცისტური ფორმა აცვია.
შუალედებში მაყურებელი ხედავს პინკის ბავშვობის სცენებს. ერთ-ერთ ასეთ სცენაში პინკი იხსენებს, როგორ იპოვა მომაკვდავი ვირთხა, რომლითაც დედა შეაშინა. მან ვირთხა ფარდულში დამალა და უვლიდა, მაგრამ მეორე დილით აღმოაჩინა, რომ იგი მკვდარია. ზოგიერთი ამტკიცებს, რომ ეს იყო თავად უოტერსის ცხოვრების ერთ-ერთი სცენა.
სერხიო კანალესი
სერხიო კანალეს მადრასო (Sergio Canales Madrazo; დ. 16 თებერვალი, 1991, სანტანდერი, ესპანეთი) — ესპანელი ფეხბურთელი, ესპანეთის პრიმერა დივიზიონის კლუბ „რეალ სოსიედადის“ ნახევარმცველი.
რესურსები ინტერნეტში
კატეგორია:დაბადებული 1991 კატეგორია:ესპანელი ფეხბურთელები კატეგორია:მადრიდის რეალის ფეხბურთელები კატეგორია:ესპანეთის პრიმერა დივიზიონის ფეხბურთელები კატეგორია:ვალენსიის ფეხბურთელები კატეგორია:რეალ სოსიედადის ფეხბურთელები კატეგორია:დაბადებული 16 თებერვალი
Comfortably Numb
ისტორია
იმ დროს, როდესაც ალბომის The Wall სიმღერათა უმეტესობა მხოლოდ როჯერ უოტერსს ეკუთვნოდა, სიმღერის Comfortably Numb დიდი ნაწილი დაიწერა დეივიდ გილმორის მიერ. სინამდვილეში, ეს სიმღერა იწერებოდა მისი პირველი სოლო-ალბომისთვის, მაგრამ გილმორმა იგი არ გამოიყენა და დატოვა დემო ჩანაწერის სახით.
აღსანიშნავია, რომ ეს სიმღერა, ისევე როგორც Mother, არ უერთდება რომელიმე სხვა სიმღერას ალბომიდან, სხვა სიმღერებისგან განსხვავებით. ეს, უპირველეს ყოვლისა, განპირობებულია იმით, რომ ორივე მათგანი ასრულებდა ფირფიტის თითო მხარეს და მათ შემდეგ აუცილებელი იყო პაუზის არსებობა.
სიმღერის ჩაწერისას გილმორმა და უოტერსმა ბევრი იკამათეს, რადგანაც გილმორს სურდა ოდნავ განსხვავებული ტექსტის ჩაწერა. გილმორის აღიარებით, ამ სიმღერის ჩაწერის დროს ორივე შეშლილივით კამათობდა.
გიტარის სოლოები
სიმღერაში ჟღერს გიტარისტ დეივიდ გილმორი ორი ცნობილი სოლო, რომელიც ძალიან პოპულარული ჯგუფის მსმენელებში. აქედან მეორე სოლო ითვლება მსოფლიოში ერთ-ერთ საუკეთესოდ. საუკეთესო სოლოდ იგი აგრეთვე დასახელდა რადიოსადგურ Planet Rock-ის მსმენელების მიერ, 2006 წლის აგვისტოში ჟურნალში „Guitarist“ გილმორის გიტარის ტონალობა აგრეთვე დასახელდა საუკეთესო ჟღერადობად.
დეივიდ გილმორი
დეივიდ გილმორი ამ სიმღერას ასრულებდა თავის 1984 წლის ტურნედან მოყოლებული 2016 წლის ტურნეს ჩათვლით - სხვადასხვა კონცერტზე, საკუთარ და პინკ ფლოიდის ტურნეებში. 2006 წლის ტურნეს მსვლელობისას როჯერ უოტერსის სტროფებს ასრულებდა რიჩარდ რაიტი. როიალ ალბერტ ჰოლის კონცერტების დროს სიმღერა მოწვეული სტუმრის სახით დეივიდ ბოუიმ შეასრულა.
როჯერ უოტერსი
პირველად პინკ ფლოიდიდან წამოსვლის შემდეგ უოტერსმა „Comfortably Numb“ შეასრულა ბერლინში, The Wall – Live in Berlin-ის ფარგლებში, 1990 წლის 21 ივლისს. ვენ მორისონი ამ გამოსვლისას ასრულებდა დეივიდ გილმორის სტროფებს.
შემდეგ უოტერსმა ეს სიმღერა შეასრულა 1991 წელს, „გიტარების ლეგენდების“ ფესტივალზე, ბრიუს ჰორნსბისთან ერთად. 1999 წლიდან სიმღერა შედიოდა როჯერის რეგულარულ სოლო-პროგრამაში, სრულდებოდა ტურნეებში In the Flesh, The Dark Side of the Moon Live'' (1999-2002, 2006-2008) და Us + Them.
სიმღერა შედიოდა 2010-2011 წლების საკონცერტო პროგრამაში The Wall Live. 2011 წლის 12 მაისს გილმორი გამოვიდა უოტერსთან ერთად ლონდონში, დარბაზში O2, სადაც შეასრულა „Comfortably Numb“ და ფინალური „Outside the Wall“ (ამ უკანასკნელს მათთან ერთად ასევე ნიკ მეისონიც ასრულებდა).
სქოლიო
კატეგორია:პინკ ფლოიდის სიმღერები კატეგორია:1979 წლის სიმღერები კატეგორია:1980 წლის სინგლები კატეგორია:Scissor Sisters-ის სიმღერები კატეგორია:ვენ მორისონის სიმღერები კატეგორია:როკ-ბალადები კატეგორია:The Wall კატეგორია:სიმღერები დეივიდ გილმორის ავტორობით კატეგორია:სიმღერები როჯერ უოტერსის ავტორობით
Anacithara levukensis
Anacithara levukensis — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
წყარო
კატეგორია:მუცელფეხიანები
ძვ. წ. 432
'''ძვ. წ. 432''' — წლების რაოდენობა ქრისტესშობამდე.
Polyrhachis trapezoidea
Polyrhachis trapezoidea — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
ძვ. წ. 432
გარდაიცვალნენ
*
Polyrhachis trapezoidea
სქოლიო
კატეგორია:ჭიანჭველები
ბანგლადეში 2008 წლის ზაფხულის ოლიმპიურ თამაშებზე
ბანგლადეშმა ზაფხულის ოლიმპიურ თამაშებზე მეშვიდედ იასპარეზა 2008 წელს, ჩინეთის დედაქალაქ პეკინში. ამ თამაშებზე მათ ვერცერთი მედლი ვერ მოიპოვეს.
რესურსები ინტერნეტში
კატეგორია:ქვეყნები 2008 წლის ზაფხულის ოლიმპიურ თამაშებზე კატეგორია:ბანგლადეში ზაფხულის ოლიმპიურ თამაშებზე კატეგორია:აზიის ქვეყნები ზაფხულის ოლიმპიურ თამაშებზე
ახალციხის საფაშო
მინი|ახალციხის საფაშო ოსმალეთის შემადგენლობაში. (წითელი ფერის) ახალციხის საფაშო, ჩილდირის საფაშო — ოსმალეთის ადმინისტრაციული-პოლიტიკური ერთეული მის მიერ დაპყრობილ სამცხე-საათაბაგოს ტერიტორიაზე. XVI საუკუნის I ნახევარში ოსმალებმა დაიპყრეს სამცხე-საათაბაგოს დასავლეთი, 1578 კი — აღმოსავლეთი ნაწილი. 1579 სულთნის ბრძანებით სამცხე-საათაბაგოს სხვადასხვა დროს დაპყრობილი ტერიტორიები გააერთიანეს და ერთი უმაღლესი ადმინისტრაციული-სამმართველო ერთეული ახალციხის (ჩილდირის) საფაშო ჩამოაყალიბეს. ყვარყვარე IV ათაბაგი (1574-1581) და მისი ძმა მანუჩარ II დიდ წინააღმდეგობას უწევდნენ სულთნის პოლიტიკას, მაგრამ უშედეგოდ. მანუჩარი იძულებელი გახდა გამაჰმადიანებულიყო. მას მუსტაფა ეწოდა და სულთანმა ახალციხის ფაშად დანიშნა. დამპყრობელებმა დაიწყეს ამ მხარის გაოსმალება. მანუჩარ II ათაბაგმა საიდუმლო კავშირი დაამყარა ქართლის მეფე სიმონ I-თან და დახმარებას უწევდა მას ოსმალების წინააღმდეგ ბრძოლაში.
1582 მანუჩარის მეთაურობით სამცხეში დიდი აჯანყება დაიწყო. ქართველებმა გაათავისუფლეს ახალციხე და მისი სანახები. მანუჩარმა უარყო მაჰმადიანობა და სამცხის ათაბაგი გახდა. 1587 ოსმალებმა შეძლეს სამცხეში აჯანყების ჩაქრობა და ახალციხის ხელმეორედ დაპყრობა. 1595 ოსმალეთის მთავრობამ სამცხე აღწერა და „გურჯისტანის ვილაიეთის დიდი დავთარი“ შეადგინა. 1607 ირანელებმა ქართველების აქტიური დახმარებით ოსმალები განდევნეს ახალციხიდან. შაჰ-აბას I-მა ახალციხის გამგებლად მანუჩარ II-ის შვილი 15 წლის მანუჩარი დანიშნა (მანუჩარ III ათაბაგი), მაგრამ 1608 ოსმალებმა კვლავ დაიპყრეს ახალციხე. 1612 ირან-ოსმალეთის ზავით ახალციხე ოსმალეთს დარჩა. ოსმალებმა მანუჩარ III-ს დაუპურისპირეს გამაჰმადიანებული მესხი ფეოდლები და განხეთქილება ჩამოაგდეს საკუთრივ ათაბაგის სახლის წევრებს შორის. 1625 სულთანმა ახალციხის ბეგლარბეგად დანიშნა მანუჩარ III-ის ბიძა ბექა III (საფარ-ფაშა). ამ დროიდან სამცხე-საათაბაგოს ქართულმა ფეოდალურმა სამთავრომ პოლიტიკური არსებობა შეწყვიტა.
ახალციხის საფაშოს პოლიტიკური ორგანიზაცია ოსმალეთის საფუძველზე იყო მოწყობილი, თუმცა ინარჩუნებდა მთელ რიგ თავისებურებებს, რომლებითაც განსხვავდებოდა ოსმალეთის სხვა პროვინციებისაგან. ახალციხის საფაშოს ოსმალეთის ჩვეულებტიოვი მოხელე კი არ განაგებდა, არამედ ათაბაგთა (ჯაყელების) საგვარეულოს გამაჰმადიანებული წარმომადგენელი. ფაშობის თანამდებობა აქ მემკვიდრეობით გადადიოდა. ეს უფლება თითქმის ახალციხის საფაშოს გაუქმებამდე შეინარჩუნეს. ახალციხის საფაშოს ორ-ორ ან სამთუღიანი ფაშა (ბეგლარბეგი) მართავდა. იგი განაგებდა საფაშოს სამოქალაქო და სამხედრო საქმეებს, რომელთა საწარმოებლად მისი თავმჯდომარეობით დივანი („ფაშა-დივანი“) იკრიბებოდა. საფაშო საჯანყებად იყოფოდა. სანჯაყს (ლივა) სანჯაყ-ბეგი მართავდა. სანჯაყთა რაოდენობა დროთა განმავლობაში იცვლებოდა. ახალციხის საფაშო მთლიანად არ მოიცავდა სამცხე-საათაბაგოს ყოფილ ტერიტორიას. მისი ნაწილი (ისპირი, თორთუმი, პატარა არტაანი, ნამერავანი) ოსმალებმა სხვა საფაშოებს შეუერთეს. საფარ-ფაშას დროს ოსმალებმა ხელახლა აღწერეს ახალციხის საფაშო ისინი აქ ნერგავდნენ ოსმალეთის მიწათმფლობელობისა და მიწათსარგებლობის წესებს, საგადასახადო სისტემას, მაგრამ მაინც ვერ შეძლეს ქართული წესების მთლიანად ამოგდება.
ახალციხის საფაშოს ოთხი სანჯაყი ბოძებული იყო „იურთლუქისა“ და „ოჯაქლიქის“ წესით კერძო საკუთრებად, რომელთა გამგებლები (გამაჰმადიანებული ქართველები ბეგები) მემკვიდრეობით ფლობდნენ მათ. ეს სანჯაყები არ იყო გაერთიანებული „დავთარში“, არ ექვემდებარებოდა ოსმალეთის საგადასახადო სისტემას და მათი შემოსავალი ბეგებს ეკუთვნოდა, ხოლო თვით სანჯაყ-ბეგი ადმინისტრაციული დამოუკიდებლობითა და მართლმსაჯულების უფლებით სარგებლობდა.
ახალციხის საფაშოში ოსმალებმა ძალდატანებით დაიწყეს ისლამის გავრცელება. ქართველ ფეოდალების ნაწილი რენეგატობის გზას დაადგა. მხოლოდ გლეხობა ინარჩუნებდა დიდხანს ქრისტიანულ სარწმუნოებას, მშობლიურ ენას, ზნე-ჩვეულებებს, ეროვნულ ტრადიციებს. ახალციხის საფაშო ოსმალეთისათვის ხელსაყრელი პლაცდარმი იყო, ერთი მხრით, დასავლეთ საქართველოს სამეთვალყურეოდ და ქართლ-კახეთის წინააღმდეგ, მეორე მხრით, კავკასიის მთიელ აბრაგებთან დასაკავშირებლად. ახალციხის საფაშო იქცა ტყვეთა სყიდვის ცენტრად და მთიელი აბრაგების საბუდრად,საიდანაც ორი საუკუნის მანძილზე ავაზაკთა ბრბოები გამუდმებით თავს ესხმოდნენ და არბავდნენ დასავლეთ და აღმოსავლეთ საქართველოს მოსახლეობას.
1828-1829 რუსეთ-ოსმალეთის ომის შედეგად ახალციხე და მისი სანახები განთავისუფლებულ იქნა ოსმალთა ბატონიბოსაგან. XIX საუკუნის შუა წლებიდან ახალციხის საფაშო გაუქმდა, ხოლო ოსმალთა მფლობელობაში დარჩენილი ტერიტორიები ოსმალეთმა სხვადასხვა პროვინციებს შეუერთდა.
ბერძნული ღვინო
მინი| ვენახი ნაუსაში, ცენტრალური მაკედონია ბერძნული ღვინო — საბერძნეთში წარმოებული ღვინო. საბერძნეთი მიიჩნევა ერთ – ერთი უძველეს ღვინის მწარმოებელ რეგიონად მსოფლიოში და ღვინის პირველ მწარმოებელ რეგიონად ევროპაში. ბერძნული ღვინის ყველაზე ადრეული მტკიცებულებები თარიღდება 6 500 წლის წინ, როდესაც ღვინო იწარმოებოდა საყოფაცხოვრებო ან კომუნალური წესით. ძველად ღვინით ვაჭრობა ფართო მასშტაბით მიმდინარეობდა და ხმელთაშუა ზღვის ბოლოდან გაჰქონდათ გასაყიდად. ბერძნულ ღვინოს განსაკუთრებით მაღალი პრესტიჟი ჰქონდა იტალიაში რომის იმპერიის დროს. შუა საუკუნეების პერიოდში კრეტადან, მონემვაზიიდან და სხვა ბერძნული პორტებიდან ექსპორტირებულ ღვინოებს მაღალი ფასი ჰქონდათ ჩრდილოეთ ევროპაში.
ისტორია
მინი| [[დიონისე ჰერმესთან ერთად, სილენე და ყურძენი ]] მინი| სიმპოზიუმზე ბიჭი ღვინით საბერძნეთში ღვინის დაყენების ისტორია 6 500 წელს ითვლის და ღვინის წარმოების დამადასტურებელი საბუთები მოწმობს, რომ საბერძნეთში ნაპოვნია ყურძნის ღვინის მეორე ყველაზე ძველი ნაშთი   და დაქუცმაცებული ყურძნის ადრეული მტკიცებულებები მსოფლიოს მასშტაბით. ბერძნულმა ცივილიზაციამ გაავრცელა ღვინის კულტურა ხმელთაშუაზღვისპირეთში, სადაც ღვინის სხვადასხვა კულტურები ჩამოყალიბდა. ძველმა ბერძნებმა შემოიტანეს ისეთი ვაზები, როგორიცაა ევროპული ვაზი და აყენებდნენ ღვინოს მათ მრავალრიცხოვან კოლონიებში: იტალიაში, სიცილიაში, სამხრეთ საფრანგეთში, და ესპანეთში.
1937 წელს სოფლის მეურნეობის სამინისტრომ დააარსა ღვინის ინსტიტუტი. 1960-იანი წლების განმავლობაში, რეცინა მოულოდნელად გახდა ეროვნული სასმელი. სწრაფად მზარდი ტურიზმის შედეგად, რეცინა მსოფლიოში ასოცირდება საბერძნეთთან და ბერძნულ ღვინოსთან. საბერძნეთის პირველი კაბერნე სოვინიონის ვენახი 1963 წელს გაშენდა. 1971 და 1972 წლებში კანონმდებლობამ დაადგინა ღვინის დასახელების შესახებ კანონები.
ღვინის რეგიონები
დაინერგა დასახელებების სისტემა, რათა მომხმარებლებს დაედგინათ ღვინის ადგილწარმოშობა. დასახელების სისტემა შემდეგ კატეგორიებად ჩამოყალიბდა:
დაცული გეოგრაფიული ადგილწარმოშობის ( PDO ), ანუ უმაღლესი ხარისხის ადგილწარმოშობის დასახლება.
დაცული გეოგრაფიული იდენტიფიკაცია ( PGI ), ანუ ადგილწარმოშობის ხარისხიანი ღვინოები.
სუფრის ღვინო Epitrapezios Oinos, ანუ vin de table - არა სერტიფიცირებული ღვინო ბერძნული რეგიონიდან (რომელსაც არ აქვს რეალური ღვინის ხარისხი). სუფრის ღვინო იყოფა სამ ქვეკატეგორიად: 1. ჩვეულებრივი სუფრის ღვინო, რომელიც ჩვეულებრივ მოდის ხრახნიანი კონტეინერებით. 2. უფრო პრესტიჟული, დაძველების მქონე „რეზერვის“ ნაზავები (მინიმალური დაძველება: ერთი წელი თეთრებისთვის; ორი წელი წითლებისთვის). 3. რეცინა, ტრადიციული ბერძნული ღვინო, ფიჭვის ფისის არომატით.
სქოლიო
კატეგორია:ღვინო ქვეყნების მიხედვით კატეგორია:საბერძნეთი კატეგორია:ღვინო
დასავლეთი კავკასიონი
დასავლეთი კავკასიონი — კავკასიონის მთების დასავლეთი ნაწილი, შავი ზღვიდან მწვერვალ იალბუზამდე. იგი მოიცავს იუნესკოს მსოფლიო მემკვიდრეობის ძეგლს, რომელიც მდებარეობს რუსეთის ფედრაციის ტერიტორიაზე, ქალაქ სოჭიდან 50 კმ-ით ჩრდილოეთით და წარმოადგენს კავკასიონის დასავლეთ კიდეს. იუნესკოს სპეციალისტთა შეფასებით, ეს ევროპის მთათა სისტემებს შორის ერთადერთი ადგილია, რომელსაც ადამიანის ზემოქმედება არ შეხებია.
ტერიტორია მოიცავს კავკასიის სახელმწიფო ბუნებრივ ბიოსფერულ ნაკრძალს (Кавказский государственный природный биосферный заповедник), რომელიც 1924 წელს საბჭოთა მთავრობამ შექმნა ევროპაში ყველაზე მაღალი ხის, 85 მეტრი სიმაღლის ნორმანდიული სოჭის, ურთხელის უნიკალური ტყეებისა და ჩვეულებრივი ბზის დაცვის მიზნით. ამ ტერიტორიაზე ასევე მდებარეობს სოჭის ეროვნული პარკი.
ამ ტერიტორიაზე ასევე ბინადრობდნენ კავკასიური დომბები, რომელთა უკანასკნელი გარეული წარმოამდგენელი 1927 წელს იქნა მოკლული.
რესურსები ინტერნეტში
კატეგორია:რუსეთის ქედები კატეგორია:კავკასიონი კატეგორია:მსოფლიო მემკვიდრეობის ძეგლები რუსეთში
ქრისტეფორე არეშიძე
ქრისტეფორე იოსების ძე არეშიძე (დ. 12 თებერვალი, 1906, ქ. ცხინვალი ― გ. 28 დეკემბერი, 1982, თბილისი) — ქართველი ქიმიკოსი, საქართველოს მეცნიერებათა აკადემიის წევრი (1969; წევრ-კორესპონდენტი 1961). ქიმიის მეცნიერებათა დოქტორი (1957), საქართველოს მეცნიერებათა დამსახურებული მოღვაწე (1962), პ. მელიქიშვილის სახელობის პრემიის ლაურეატი (1974).
ბიოგრაფია
1931 წელს დაამთავრა თსუ. იყო საქართველოს მეცნიერებათა ფიზიკური და ორგანული ქიმიის ინსტიტუტის ლაბორატორიის გამგე და თსუ პროფესორი.
ქრისტეფორე არეშიძემ საფუძველი ჩაუყარა საქართველოში ნავთობის ქიმიური და ორგანული კატალიზის განვითარებას. აღმოაჩინა ალკოლციკლოპენტენური ნახშირწყალბადების იზომერიზაციის ახალი რეაქცია. შეიმუშავა გოგირდიანი ნავთობპროდუქტების განგოგირდების ორიგინალური მეთოდი და ახლებურად ახსნა ნავთობის თანმხლებ წყლებსა და აირებში გოგირდწყალბადის არსებობა. გუმბრინის ბაზაზე მოამზადა ნიკლის, ქრომისა და სხვა ლითონების კატალიზატორები, რომელთაგან ზოგიერთი ქიმიურ და კვების მრეწველობაში დაინერგა. ერთ-ერთმა პირველმა დაიწყო ყოფილ სსრკ-ში სინთეზური ცეოლითების კატალიზური თვისებების შესწავლა. დაჯილდოებულია შრომის წითელი დროშის ორდენითა და მედლებით.
ლიტერატურა
კატეგორია:ქართველი ქიმიკოსები კატეგორია: შრომის წითელი დროშის ორდენის კავალრები კატეგორია:დაბადებული 12 თებერვალი კატეგორია:დაბადებული 1906 კატეგორია:გარდაცვლილი 28 დეკემბერი კატეგორია:გარდაცვლილი 1982 კატეგორია:ცხინვალში დაბადებულები
ტადეუშ კოსციუშკო
thumb|ტადეუშ კოსციუშკო ანდჟეი ტადეუშ ბონავენტურა კოსციუშკო (Andrzej Tadeusz Bonawentura Kościuszko; დ. 12 თებერვალი 1746 წ. – გ. 15 ოქტომბერი 1817 წ.) — ლიტველ-პოლონელი   ეროვნული გმირი, გენერალი და ამ ერთა ლიდერი რუსეთის იმპერიის წინააღმდეგ 1794 წლის აჯანყებაში. ის ასევე იბრძოდა ამერიკის რევოლუციურ ომში, როგორც პოლონელი, კონტინენტურ არმიაში ვაშინგტონის მხარეზე. ერთგული სამსახურისა და მამაცობისთვის კონტინენტურმა კონგრესმა ის რანგით ბრიგადირ-გენერლის ჩინზე დააწინაურა 1783 წელს. ამავე წელს ხდება ამერიკის ნატურალიზებული მოქალაქე.
მისი სახელის რამდენიმე ადაპტირებული ანგლიცირებული ვარიანტი არსებობს, მათ შორის ყველაზე ხშირია Thaddeus Kosciusko (თადეუს კოსციუსკო), თუმცა სრული სახელით Andrew Thaddeus Bonventure Kosciusko (ენდრიუ თადეუს ბონვენტურ კოსციუსკო) მოიხსენიება ზოგიერთ ტექსტში. ლიეტუვურ ენაზე მისი სახელი იწერება Tadas Kosciuška. ბელარუსულად მისი სახელია Тадэ́вуш Касьцю́шка.
სქოლიო
კატეგორია:პოლონეთის ეროვნული გმირები კატეგორია:დაბადებული 12 თებერვალი კატეგორია:დაბადებული 1746 კატეგორია:გარდაცვლილი 15 ოქტომბერი კატეგორია:გარდაცვლილი 1817
გიორგი ჭელიძე
გიორგი ალექსანდრეს ძე ჭელიძე (დ. 24 ოქტომბერი, 1922, თბილისი — გ. 2 დეკემბერი, 1990) — ქართველი კინოოპერატორი. საქართველოს ხელოვნების დამსახურებული მოღვაწე (1966). 1950 წ. დაამთავრა საკავშირო კინემატოგრაფიის სახელმწიფო ინსტიტუტის საოპერატორო ფაკულტეტი. 1952 წლიდან მუშაობს „ქართულ ფილმში“. მთავარი ოპერატორია მხატვრული ფილმებისა: ჩვენი ეზო (1956), საბუდარელი ჭაბუკი (1957), მაია წყნეთელი (1959), ხევსურული ბალადა (1965), დიდოსტატის მარჯვენა (1969), როცა აყვავდა ნუში (1972), პირველი მერცხალი (1975), გასეირნება თბილისში (1975), იმერული ესკიზები (1979), მაცივარში ვიღაც იჯდა (1983) და სხვ.
ზარი (გაზეთი)
„ზარი“ — ქართული პოლიტიკური და ლიტერატურული გაზეთი სოციალ-დემოკრატიული მიმართულებისა; გამოდიოდა თბილისში 1906-1907 წლებში კვირაში ორჯერ. 1906 წელს გამოვიდა № 1-5; 1907 — № 6-8. რედაქტორ-გამომცემელი — ნ. კურდღელაშვილი. დაიხურა თბილისის გენერალ-გუბერნატორის განკარგულებით.
ლიტერატურა
კატეგორია:საქართველოს გაზეთები კატეგორია:ქართულენოვანი გაზეთები
Anacithara lita
Anacithara lita — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
წყარო
კატეგორია:მუცელფეხიანები
თრეშ მეტალი
თრეშ მეტალი (Thrash Metal) — მძიმე მეტალის ერთ-ერთი ქვეჟანრი, რომელიც გამოირჩევა სწრაფი ტემპით და აგრესიული მუსიკით. ამ ჟანრის სიმღერებს, როგორც წესი, ახასიათებს სწრაფი პერკუსიული და დაბალ ტონალობებზე აწყობილი გიტარის რიფები, დატვირთული შრედინგის სტილის სოლოებით. მისი, როგორც ჟანრის ჩამოყალიბება უკავშირდება 80-იანი წლების დასაწყისში მოღვაწე „თრეშ მეტალის დიდ ოთხეულს“: ანთრაქსი, Megadeth, მეტალიკა და სლეიერი. თრეშ მეტალის ლირიკა უპირატესად მოიცავს სოციალურ პრობლემებს, პირდაპირი ან გადატანითი მნიშვნელობის ტექსტებით. ეს ჟანრი შედარებით მის მონათესავე სპიდ მეტალთან უფრო აგრესიულია და შეიძლება განხილული იქნას როგორც რეაქცია იმ პერიოდში გავრცელებული უფრო მსუბუქი და მასისათვის ადვილად გასაგები თემების მქონე გლემ მეტალის წინააღმდეგ.
სქოლიო
კატეგორია:მძიმე მეტალის ჟანრები
ნაკა
ნაკა — სოფელი საქართველოში, სამეგრელო-ზემო სვანეთის მხარის წალენჯიხის მუნიციპალიტეტში, ჯვარის საქალაქო თემის შემადგენლობაში (სოფლები: ეწერი, ნაკა, ოჭანე).
დემოგრაფია
2014 წლის აღწერის მონაცემებით სოფელში ცხოვრობს 42 ადამიანი.
სქოლიო
კატეგორია:წალენჯიხის მუნიციპალიტეტის სოფლები
დემიურგი
დემიურგი (δημιουργός — „ოსტატი, მოხელე, შემოქმედი“; δῆμος-დან — ხალხი და  — „საქმე, ხელობა, პროფესია“) — 1. პლატონის იდეალისტურ ფილოსოფიაში: სამყაროს შემქმნელი, ღმერთი; 2. (ფილოს.) შემოქმედი, მაორგანიზებელი ძალა.
კატეგორია:რელიგიის ფილოსოფია კატეგორია:გნოსტიციზმი კატეგორია:მითური არსებები
ახმეტოვო (ჩეკმაგუშის რაიონი)
2010 წლის მონაცემებით სოფელში ცხოვრობს 326 ადამიანი. რაიონულ ცენტრ ჩეკმაგუშიდან დაშორებულია 30 კილომეტრით. უახლოესი რკინიგზის სადგურია ბუზდიაკი, რომელიც დაშორებულია 89 კმ-ით.
2002 წლის აღწერის მიხედვით მოსახლეობის უმრავლესობას თათრები (66%) და ბაშკირები (34%) შეადგენენ.
სქოლიო
კატეგორია:ჩეკმაგუშის რაიონის სოფლები
Polyrhachis triaena
Polyrhachis triaena — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
უკანასკნელი იმპერატორი
უკანასკნელი იმპერატორი (The last Emperor) — ბიოგრაფიული დრამა რომელიც მოგვითხრობს ჩინეთის უკანასკნელი იმპერატორის, პუის ისტორიას. სცენარის ავტორი და მთავარი რეჟისორია ბერნარდო ბერტოლუჩი, ხოლო პროდიუსერი ჯერემი ტომასი. ფილმი ეკრანებზე გამოვიდა 1987 წელს. ფილმში. ფილმის რეჟისორების თხოვნით პირველად ისტორიაში გადაღებები მიმდინარეობდა აკრძალულ ქალაქში.
სიუჟეტი
1908 წელს პუი მილიარდიანი ჩინეთის იმპერატორი გახდა. მას იმპერატორად კურთხევისას ბედნიერების ათი ათასი წელი უსურვეს. იმპერატორს ყველა აღმერთებდა და ყველა სურვილს უსრულებდა, მას ერთადერთი აკრძალვა ჰქონდა, არ უნდა დაეტოვებინა სასახლე - აკრძალული ქალაქი. მაგრამ დროის ცვალებადობასთან ერთად პუის სამყარო დაინგრა.
ჯილდოები
ოსკარი
ოქროს გლობუსი
რესურსები ინტერნეტში
კატეგორია:1987 წლის ფილმები კატეგორია:ბრიტანული ფილმები კატეგორია:ჩინური ფილმები კატეგორია:ინგლისურენოვანი ფილმები კატეგორია:იტალიური ფილმები კატეგორია:ბერნარდო ბერტოლუჩის ფილმები კატეგორია:ბიოგრაფიული ფილმები
არზა
არზა (არაბ.-სპარს. — არიზე) — ხელისუფლისადმი მიმართული წერილობითი თხოვნა თუ საჩივარი ფეოდალურ საქართველოში. ტერმინი „არზა“ საქართველოში სპარსულიდანაა შემოსული დაახლოებით XVII საუკუნეში. მანამდე ამგვარ საბუთს აჯა ეწოდებოდა. „არზით საჩივარი“ ჯეროვნად უნდა ყოფილიყო დასაბუთებული. ზოგჯერ კი დამატებითი მტკიცებულებით შემაგრებულიც. საქმის გადაწყვეტის ან წარმართვის ბრძანება არზას თავზე წაეწერებოდა ხოლმე (არზაზე შეიძლებოდა მოპასუხის ან მოწმეთა ახსნა-განმარტების მიწერაც). ბრძანებაზე, ისევე როგორც თვით არზაზე, ჩვეულებრივ, თარიღიც აღინიშნებოდა. მეფის ბრძანებაზე ბეჭდის დასმა და არზის დაბრუნება პატრონისათვის მორდალის კომპეტენციაში შედიოდა.
ლიტერატურა
კატეგორია:ფეოდალური საქართველო კატეგორია:ძველი ქართული სამართალი
ხელშეუხებელნი (1987 წლის ფილმი)
ხელშეუხებელნი (The Untouchables) — 1987 წლის ამერიკული ფილმი ალ კაპონეს დაპატიმრების შესახებ.
სიუჟეტი
ალ კაპონე პასუხობს ჟურნალისტების შეკითხვებს მის მიერ იატაკქვეშ ალკოჰოლის გაყიდვისა და ძალადობის შესახებ. ის პრესაში პოპულარულია, რაც ხელს უშლის ელიოტ ნესს მის წინააღმდეგ გამოძიების წარმართვაში. ელიოტ ნესი ფედერალური აგენტია, რომელიცჩიკაგოში მშრალი კაონის მოქმედების დროს ჩადის ალ კაპონეს დანაშაულებათა გამოსაძიებლად. ნესს გამოძიებაში ალ კაპონეს პოპულარობის გარდა, აგრეთვე, პოლიციაში გავრცელებული კორუფციაც უშლის ხელს. ის გაიცნობს ვეტერან ირლანდიელ პოლიციელს, ჯიმი მალონეს, რომელიც ნესს კაპონესთან გამკლავების გზას ასწავლის. მალონეს დახმარებით ის დაუკავშირდება ჯორჯ სტოუნსა და ბუღალტერ ოსკარ უოლასს, რომელთა დახმარებითაც კაპონეს საქმეების გამოძიებას იწყებენ. კაპონე ძალადობის მეშვეობით მართავს საკუთარ დანაშაულებრივ ორგანიზაციას, მალონეც იყენებს ძალადობას კაპონეს დაქვემდებარული ხალხისგან ინფორმაციის მისაღებად. ალ კაპონე ნესს ბრძოლას უცხადებს და მისი და მისი ოჯახის მკვლელოის ბრძანებას იძლევა. სასტუმროში, სადაც კაპონე ცხოვრობს, ნესი მას უშუალოდ დაუპირისპირდება და ხელჩართულ ბრძოლაში იწვევს, თუმცა კაპონე მას ადანაშაულებს, რომ სამხილები არ გააჩნია. მის მიერ გაგზავნილი მკვლელეიბ მალონეს საკუთარ სახლში მოკლავენ. ნესს კი რკინიგზის სადგურში ჩასაფრებას მოუწყობენ, თუმცა ორმხრივ სროლაში ნესი გადარჩება. ის მალონეს მკვლელზე, ნიტიზე შურს იძიებს და დაპატიმრების ნაცვლად სახურავიდან გადააგდებს. საბოლოოდ ნესი მიაღწევს, რომ ალ კაპონე სასამართლოს წინაშე წარადგინოს, მოსამართლეს შეაცვლევინებს ნაფიც მსაჯულთა ჟიურის შემადგენლობას, რომელიც კაპონეს მოსყიდული ჰყავს და მიაღწევს სამართლის აღსრულებას.
ჯილდოები
ფილმში შესრულებული როლისთვის შონ კონერი დაჯილდოვდა ოსკარით საუკეთესეო მსახიობი კაცისთვის მეორეხარისხოვან როლში.
რესურსები ინტერნეტში
კატეგორია:ამერიკული ფილმები კატეგორია:ინგლისურენოვანი ფილმები კატეგორია:1987 წლის ფილმები კატეგორია:კრიმინალური ფილმები კატეგორია:ბრაიან დე პალმას ფილმები
საქართველოს ეროვნული სამეცნიერო ფონდი
საქართველოს ეროვნული სამეცნიერო ფონდი (სესფ) — საჯარო სამართლის იურიდიული პირი, რომელიც დაარსდა საქართველოს პრეზიდენტის 2005 წლის 17 ივლისის # 653 ბრძანებულებით მეცნიერების სახელმწიფო გრანტებით დაფინანსების უზრუნველსაყოფად.
სესფ-ს ორგანოებია: ა) სამეცნიერო საბჭო, ბ) დირექტორი გ) აპარატი. სამეცნიერო საბჭო შედგება სამეცნიერო და საზოგადოებრივი წრეების ავტორიტეტული წარმომადგენლებისაგან. ის შეიმუშავებს ფონდის პოლიტიკას და კოლექტიურ ზედამხედველობას უწევს მის საქმიანობას, ამტკიცებს ფონდის ბიუჯეტს და მისი შესრულების ანგარიშს; ფონდის მუშაობის პრიორიტეტებს, კონკურსგავლილი გრანტების, სტიპენდიების, ჰონორარების, პრემიებისა და ჯილდოების მინიჭების წესს; საქართველოს პრეზიდენტს წარუდგენს ფონდის მუშაობის შედეგებს, რეკომენდაციებს; აქვეყნებს მეცნიერებისა და ტექნოლოგიების განვითარების შესახებ დეტალურ მონაცემებს. ფონდის საქმიანობას ხელმძღვანელობს ფონდის დირექტორი. ის უზრუნველყოფს საბჭოს მიერ დამტკიცებული პოლიტიკისა და სამოქმედო სტრატეგიის განხორციელებას ფონდის წესდებითა და კანონმდებლობით დადგენილი წესით; ფონდის დირექტორისა და საბჭოს საქმიანობის ტექნიკურ უზრუნველყოფას ახორციელებს ფონდის აპარატი, რომლის სტრუქტურა ჩამოყალიბებულია ფონდის ამოცანების, ფუნქციებისა და შესაძლო დაფინანსების შესაბამისად.
ფონდის ძირითადი მიზანია სახელმწიფო საბიუჯეტო დაფინანსებით, საკონკურსო წესით, ღია, გამჭვირვალე და თავისუფალი კონკურენციის პრინციპების შესაბამისად სახელმწიფო გრანტების გაცემის ორგანიზება.
სამეცნიერო პოტენციალის გაძლიერების მიზნით ხელი შეუწყოს ფუნდამენტური და გამოყენებითი სამეცნიერო და ტექნოლოგიური კვლევების განხორციელებას გრანტებისა და ხელშეკრულებების საშუალებით;
უზრუნველყოს საქართველოში არსებული სამეცნიერო და ტექნოლოგიური პოტენციალის შესახებ მონაცემთა შეგროვება, დამუშავება და ანალიზი, მოამზადოს წინადადებები მეცნიერებისა და ტექნოლოგიების განვითარების სახელმწიფო პრიორიტეტების განსახორციელებლად.
რესურსები ინტერნეტში
კატეგორია:საქართველოს ორგანიზაციები
ანაგვირილა
Tripleurospermum-ის გვარის სახეობები გავრცელებულია ჩრდილოეთ ნახევარსფეროში. საქართველოში გვხვდება 9 სახეობა, მათგან ენდემურია 3 (მაგ., კოლხური ანაგვირილა - Tripleurospermum colchicum). ჩვენში ანაგვირილა უმეტესად მაღალმთის სარტყელში იზრდება. ზოგი სახეობა კი - მთის ქვემო სარტყლისა და ბარში, ჩვეულებრივ - მდელოებზე, აგრეთვე ქვიან ადგილებში, კლდეებზე, მინდვრებში, გზის პირებზე და სხვა. ზოგი სახეობა საძოვრის მცენარეა.
ანაგვირილას თესლი 20% ზეთს შეიცავს, ცალკეული სახეობის ფოთლები კი - C ვიტამინს.
ლიტერატურა
კატეგორია:რთულყვავილოვანნი
ვოლგა (მრავალმნიშვნელოვანი)
საკუთარი სახელი ვოლგა შეიძლება აღნიშნავდეს ერთ-ერთ შემდეგთაგანს:
პადმა
პადმა (পদ্মা) — მთავარი სასაზღვრო მდინარე ბანგლადეშში. სათავეს იღებს ჰიმალაებში. ბანგლადეშის ტერიტორიაზე შეედინება ინდოეთიდან, ჩაპაი-ნაბაბგანის სიახლოვეს. არიჩას სიახლოვეს უერთდება მდინარე ჯამუნას, მაგრამ ინარჩუნებს თავის სახელს, საბოლოოდ კი ერწყმის მდინარე მეგჰნას ჩანდპურის სიახლოვეს, რომელიც შემდეგ ბენგალის ყურეში ჩაედინება.
პადმას ჩრდილოეთ ნაპირზე მდებარეობს რაჯშაჰი — დასავლეთ ბანგლადეშის მთავარი ქალაქი. საშუალო სიღემე 295 მეტრია, მაქსიმალური კი 479 მ.
რესურსები ინტერნეტში
23.26167°N, 90.59472°W
კატეგორია:ინდოეთის მდინარეები კატეგორია:ბანგლადეშის მდინარეები
იოსებ გუგუშვილი
იოსებ გუგუშვილი (დ. და გ. წლები უცნობია) — საქართველოს დემოკრატიული რესპუბლიკის არმიის I ცალკე ცხენოსანთა ასეულის რიგითი. სომხეთ-საქართველოს ომის დროს სოფ. პატარა მუღანლოსთან 1918 ნოემბერში გამართულ ბრძოლაში გამოჩენილი მამაცობისათვის დაჯილდოვდა II ხარისხის წმ. გიორგის ჯვრით (1918 წ. 2 დეკ.).
ლიტერატურა
კატეგორია:ქართველი სამხედრო მოღვაწეები იოსებ
ელვის პრესლი
ელვის აარონ პრესლი (Elvis Aaron Presley; დ. 8 იანვარი, 1935 ― გ. 16 აგვისტო, 1977) — ერთ-ერთი ყველაზე პოპულარული ამერიკელი მომღერალი, მსახიობი. მას ხშირად მოიხსენიებენ „როკ-ენ-როლის მეფედ“.
ბავშვობა და სკოლის წლები
1946 წელს ელვისს დაბადების დღეზე მშობლებმა პირველი გიტარა აჩუქეს, რაშიც $12.95 გადაიხადეს. 1948 წელს ოჯახი ქალაქ მემფისში (ტენესის შტატი) გადავიდა. ტენესის შტატის უმდიდრესმა მუსიკალურმა ტრადიციებმა ელვისი მოხიბლა. ქანთრი, რითმ ენდ ბლუზი და გოსპელი აყალიბებდა მის მუსიკალურ გემოვნებას. ელვისი ორიგინალური სტილით გამოირჩეოდა, ჰქონდა გრძელი თმები და ბაკენბარდები, რასაც მისთვის ხშირად პრობლემებიც შეუქმნია. მწვრთნელმა გარიცხა ამერიკული ფეხბურთის სკოლის გუნდიდან, რადგან არ შეიჭრა თმები და ბაკენბარდები. ერთხელ სკოლაში სამმა თანასკოლელმა ძალით დაუპირა თმის შეჭრა, თუმცა ელვისმა მეგობრის დახმარებით შესძლო თავის დაცვა.
სკოლაში ის წყნარი, მორიდებული და ზრდილობიანი ბიჭი იყო. ეკლესიასა და რელიგიას მის ცხოვრებაში მნიშვნელოვანი ადგილი ეჭირა. სკოლაში მან კიდევ ერთხელ გაიმარჯვა ტალანტების კონკურსში და თანასკოლელების აღიარებაც მოიპოვა. 1953 წლის 3 ივნისს ელვისმა სკოლა დაამთავრა და რამდენიმე სამუშაო ადგილიც მოსინჯა მემფისში (Parker Machinists Shop, Precision Tool Company და Crown Electric Company). პარალელურად, საღამოს სკოლაში სწავლობდა ელექტრიკოსის ხელობას.
კარიერის დასაწყისი
პრესლიმ 1954 წლის 4 იანვარს კვლავ მიაკითხა სტუდიას და ჩაწერა „I'll Never Stand in Your Way“ და „It Wouldn't Be the Same Without You“. სემ ფილიპსი სტუდიაში იყო. ის ეძებდა თეთრ მომღერალს შავკანიანის ხმითა და გრძნობით. ამბობდა, რომ ასეთ მომღერალთან ერთად ის მილიარდის შოვნას შესძლებდა. პრესლი კარგი კანდიდატი იყო და ფილიპსმა გარკვეული ფიქრის შემდეგ ელვისს დაურეკა, სტუდიაში მიიწვია და ისიც უმალ იქ გაჩნდა. ეს 1954 წლის 26 ივნისს მოხდა (დამთხვევაა, რომ ელვისის ბოლო კონცერტი 1977 წელს ზუსტად ამ დღეს–26 ივნისს შედგა). ელვის პრესლიმ რამდენიმე სიმღერა იმღერა. ფილიპსმა ელვისს ადგილობრივი მუსიკოსები გიტარისტი სკოტი მური (Scotty Moore) და ბას–გიტარისტი ბილ ბლეიკი (Bill Black) შეახვედრა და მათ ერთობლივად რამდენიმე სიმღერა შეასრულეს.
ფილიპსმა 5 ივლისს მიაგნო, რასაც ეძებდა: ბიჭების სპონტანურად შესრულებულმა „That's All Right-მა“ გადააწყვეტინა სიმღერა გამოეცა და 19 ივლისს გამოუშვა კიდეც „Blue Moon of Kentucky-სთან“ ერთად. „That's All Right“ გადაიცა მემფისის რადიოსადგურ WHBQ–ით და უმალ ჰიტი გახდა.
პრესლიმ სკოტი მურთან და ბილ ბლეიკთან ერთად გასტროლები წამოიწყო. ისინი სამხრეთი შტატების პატარა კლუბებში გამოდიოდნენ. 25 სექტემბერს გამოვიდა მეორე ფირფიტა ორი სიმღერით: როკ-ენ-როლი „Good Rockin' Tonight“ და „I Don't Care if the Sun Don't Shine“ ქანთრის სტილში. ქანთრის ვარსკვლავმა ჰენკ სნოუმ (Hank Snow) ის ნეშვილში მიიწვია გრენდ ოლ ოპრიში (Grand Ole Opry) შაბათის შოუში გამოსასვლელად. გამოსვლა ურიგო არ იყო და პრესლიმ მაყურებლის მოწონებაც დაიმსახურა, თუმცა გრენდ ოლ ოპრის ერთ–ერთ გავლენიან მენეჯერ ჯიმ დენის არ მოეწონა და ელვისს ურჩია, სიმღერისთვის თავი დაენებებინა და მძღოლობას დაბრუნებოდა. ეს 1954 წლის 2 ოქტომბერს მოხდა. ამან ელვისი მეტად გულდაწყვეტილი და ნაწყენი დატოვა, მაგრამ სულ მალე, 16 ოქტომბერს ის გრანდ ოლ ოპრის მთავარ კონკურენტ შოუში „ლუიზიანა ჰეირაიდში“ (Louisiana Hayride) წარმატებით გამოვიდა ორი სიმღერით: „That's All right, Mama“ და „Blue Moon of Kentucky“. შოუ გადაიცემოდა 190 რადიოსადგურით 30 შტატში.
4 ნოემბერს ელვისმა „ლუიზიანა ჰეირაიდთთან“ ხელი მოაწერა ერთწლიან კონტრაქტს, რომლის თანახმად ის ერთი წლის მანძილზე უნდა გამოსულიყო შოუში შაბათობით. თუმცა ანაზღაურება მხოლოდ 30 დოლარს შეადგენდა გამოსვლისთვის, მაგრამ ეს კონტრაქტი ელვისის კარიერისთვის მეტად მნიშვნელოვანი იყო, რადგან მან მუდმივი სამუშაო იშოვა, სადაც უდიდეს მუსიკალურ გამოცდილებას მიიღებდა (მარტო ჰენკ უილიამსთან (Hank Williams) კონტაქტი რად ღირდა!) და საკუთარ სტილსაც საბოლოოდ დახვეწდა. ამასთან მან გრანდ ოლ ოპრიში შელახული საკუთარი თავის რწმენაც აღიდგინა. დანარჩენ დღეებში ის მართავდა კონცერტებს სამხრეთ და სამხრეთ–დასავლეთ შტატებში: სკოლის შენობებში, ღამის კლუბებში.
პარალელურად ელვისმა Sun Records–ში კიდევ სამი სინგლი გამოუშვა: „Milkcow Blues Boogie / You’re A Heartbreaker“ (1954 წლის 28 დეკემბერი), „Baby, Let’s Play House / I'm Left, You're Right, She's Gone“ (1955 წლის 10 აპრილი), „I Forgot To Remember To Forget / Mystery Train“ (1955 წლის 6 აგვისტო). 1955 წლის აგვისტოში ელვისმა კონცერტები მშობლიურ ტუპელოშიც ჩაატარა. 1955 წელს „ჰეირაიდის“ შოუში ჯონი კეშიც გამოდიოდა. მალე ელვისის ჯგუფს დი ჯეი ფონტანა (D.J. Fontana) შემოემატა დასარტყმელ ინსტრუმენტზე. ელვისმა ახალი ერთწლიანი კონრაქტი გააფორმა „ლუიზიანა ჰეირაიდთთან“. ახლა ის უკვე 200 დოლარს მიიღებდა კვირაში.
პრესლის სწრაფად მზარდი პოპულარობისთვის რეგიონალური ასპარეზი აღარ კმაროდა. ეს გააცნობიერა ტომ პარკერმა (Andreas Cornelis (Dries) van Kuijk ცნობილი პსევდონიმით Colonel Tom Parker). 1955 წლის 18 აგვისტოს ის ელვისის მენეჯერი გახდა. გაფორმდა კონტრაქტიც. პარკერმა დაიწყო ელვისის ნაციონალურ ვარსკვლავად ქცევა: ნოემბერში დაარწმუნა უმსხვილესი ჩამწერი სტუდია RCA, 35000 დოლარად (იმ დროისთვის არნახული თანხა) გამოესყიდა ელვისის კონტრაქტი სემ ფილიპსისგან. 21 ნოემბერს პრესლიმ გააფორმა ხელშეკრულება RCA–სთან. პარკერი უცვლელ მენეჯერად დარჩა ელვისის სიცოცხლის ბოლომდე. პრესლის და პარკერის დამოკიდებულება ურთიერთპატივისცემაზე იყო დაფუძნებული. პარკერი ყოველთვის ახერხებდა ელვისისთვის უმაღლესი ჰონორარები გამოეთხოვა. ის ასევე სწორად წარმართავდა ელვისის სარეკლამო კამპანიას მედიაში. პარკერმა შეძლო ელვისის შესაძლებლობების სრულად ამოქმედება. პირველმა დიდმა წარმატებამაც არ დაიგვიანა.
1956-1958 წლები
28 იანვარს პრესლი პირველად გამოვიდა ტელევიზიით CBS–ის გადაცემაში „Stage Show“, სადაც შეასრულა სამი როკ-ენ-როლი: Shake Rattle and Roll/Flip Flop and Fly და I Got a Woman. 4 თებერვალს იმავე შოუში ელვისმა მეორედ მიიღო მონაწილეობა ორი ცეცხლოვანი როკ-ენ-როლით: Baby Let's Play და Tutti Frutti. ამას მოჰყვა კიდევ 4 გამოსვლა: 11 თებერვალს (Blue Suede Shoes, Heartbreak Hotel), 18 თებერვალს (Tutti Frutti, I Was the One), 17 მარტს (Blues Suede Shoes, Heartbreak Hotel) და ბოლოს, 24 მარტს (Money Honey, Heartbreak Hotel). ამ 6 შოუს შემდეგ ელვისი მთელმა ამერიკამ გაიცნო. ამიერიდან ის როკ-ენ-როლის მეფედ აღიარეს და დღემდე, გარდაცვალებიდან 30 წლის შემდეგაც, უცილობელი მეფეა.
ამასობაში თებერვალში მისი რიგით მეხუთე (და უკანასკნელი) სინგლი Sun Records–ში („I Forgot To Remember To Forget / Mystery Train“) პირველ ადგილზე აღმოჩნდა ნაციონალურ ჰიტებში (ქანთრის ნომინაცია). ეს იყო მისი პირველი ეროვნული პირველი ადგილი. 13 მარტს RCA–მ გამოსცა პირველი ალბომი "Elvis Presley" 12 სიმღერით (Blue Suede Shoes, I'm Counting On You, I Got A Woman,One-Sided Love Affair, I Love You Because, Just Because, Tutti Frutti,Trying To Get To You, I'm Gonna Sit Right Down And Cry Over You, I'll Never Let You Go, Blue Moon და Money Honey). მალე მილიონი ცალი ფირფიტა გაიყიდა. ეს იყო ელვისის პირველი ოქროს ალბომი. 10 კვირა ფირფიტას ლიდერობა არ დაუთმია. ის იყო ასევე როკ-ენ-როლის პირველი ალბომი, რომელიც პირველ ადგილზე აღმოჩნდა. პარალელურად ელვისი კონცერტებს მართავდა მთელი ამერიკის მასშტაბით.
იმავე წლის 3 აპრილს მილტონ ბერლის (Milton Berle) შოუში (NBC) იმღერა Blue Suede Shoes და Heartbreak Hotel. ელვისი და მისი მენეჯერი ჰოლივუდითაც დაინტერესდნენ და 1956 წლის 6 აპრილს პრესლიმ ცნობილ პროდიუსერ ჰოლ უოლისთან (Hal Wallis) და კინოკომპანია „პარამაუნტ ფიქჩერსთან“ (Paramount Pictures) ხელი მიაწერა შვიდწლიან კონტრაქტს. ჰოლივუდი პრესლისთვის ბავშვობიდანვე საოცნებო სამყარო იყო. ახლა კი ის ამ სამყაროს მთავარი გმირი ხდებოდა, სადაც ყველა ვარსკვლავს დაჩრდილავდა. მისი ფილმების უკლებლივ ყველა რეჟისორი აღნიშნავდა მის უდიდეს შრომისმოყვარეობასა და ზედმიწევნით თავაზიანობას.
23 აპრილიდან 6 მაისამდე ელვისი ლას ვეგასში მართავდა კონცერტებს სასტუმრო „ნიუ ფრონტიერში“ (New Frontier Hotel). ეს მისი პირველი ტურნე იყო ამ ქალაქში. მალე პრესლი და ლას ვეგასი განუყრელი ცნებები გახდა. 5 ივნისს ელვისმა მილტონ ბერლის შოუში (NBC) კვლავ იმღერა (Hound Dog და I Want you, I need you, I love you). როკ-ენ-როლის Hound Dog-ის შესრულების დროს ელვისის ცეკვამ და მოძრაობებმა ახალგაზრდობის აღტაცება გამოიწვია, მაგრამ უფროსი თაობისა და პრესისთვის ის შოკისმომგვრელი აღმოჩნდა და მათი აზრით, ახალგაზრდობის მორალზე უარყოფით გავლენას ახდენდა. თავად ელვისი ყოველთვის აცხადებდა, რომ ეს იყო მისი ბუნებრივი მოძრაობები და სიმღერის დროს შეჩერება არ შეეძლო. თუ ადამიანს როკ-ენ-როლი უყვარს და მას გრძნობს, შეუძლებელია მისი მოსმენის დროს არ იმოძრაოსო. მისი თქმით, სცენაზე გამოსვლისას ყველაზე მიმზიდველი მაყურებელთან კონტაქტით წარმოქმნილი მუხტია და მისთვის ეს უმთავრესია. მაგრამ მის გამოსვლას შოუში პრესა ძალიან უარყოფითად შეხვდა, ნიუ იორკის გაზეთებმა უაღრესად უნიჭო და ვულგარული უწოდეს, მისი სიმღერის უნარი საერთოდ ეჭქვეშ დააყენეს. პრესლიმ კი ამასობაში თავის ტურნე განაგრძო ჯერ კალიფორნიაში, შემდგომ კი ჯორჯიასა და ჩრდილოეთსა და სამხრეთ კაროლინის შტატებში. ელვისი დაუღალავად მუშაობდა. სამ დღეში 10 კონცერტი გამართა ატლანტაში. 1 ივლისს ელვისმა მონაწილეობა მიიღო ნიუ იორკში სტივ ალენის სატელევიზიო შოუში, სადაც მას Hound Dog უნდა შეესრულებინა, ამ გამოსვლის ძირითადი მიზანი იყო, ის მრავალრიცხოვანი ნეგატიური განცხადებები გაექარწყლებინა, რაც მილტონ ბერლის შოუმ გამოიწვია. წინა შოუსგან განსხვავებით, ელვისს ეცვა სმოკინგი, გამოიყურებოდა რესპექტაბელურად და უფროსი თაობისთვის მისაღებად, თუმცა როგორც თავად იხუმრა, ყველაფერი მაინც არ ეცვა წესის თანახმად–სცენაზე ლურჯი ნატის ფესხსაცმელებით გამოვიდა, რაც ასოციაციას ქმნიდა მის სიმღერასთან Blue Suede Shoes. სიმღერის დროს დამახასიათებელი მოძრაობები არ შეუსრულებია და უმღეროდა ტაქსას ჯიშის ძაღლს, რომელსაც ცილინდრი დაახურეს. ამ გამოსვლას პრესლი მომავალშიც არაერთხელ იხსენებდა ხალისით, თუმცა ამბობდა, მოძრაობები ამიკრძალეს და მხოლოდ ნეკა თითის განძრევის საშუალება მომცესო. 2 ივლისს RCA–ს ნიუ იორკის სტუდიაში ელვისმა ჩაწერა Hound Dog და Don't be Cruel. ეს სინგლი 11 კვირა ლიდერობდა ამერიკაში, ელვისმა Hound Dog-ის 31 ვერსია შეასრულა და საეკეთესო აარჩია. 4 ივლისს ელვისი მემფისში დაბრუნდა და იმავე საღამოს გამართა საქველმოქმედო კონცერტი. „იმ ხალხმა ნიუ იორკში ვერ შემცვალა თქვენ დღეს ნახავთ, როგორია ნამდვილი ელვისი“ – განაცხადა მან კონცერტზე. აგვისტოში დაიწყო ელვისის პირველი ფილმის – „Love me tender“ გადაღების მზადება. ფილმს კომპანია Twentieth Century Fox იღებდა. გადაღებები 24 აგვისტოს დაიწყო. მანამდე კი ელვისმა ფლორიდაში გააგრძელა გასტროლები. მაიამიში 2 დღეში შვიდი კონცერტი გამართა, შემდეგ ასევე სხვა ქალაქებში დღეში 3–3 კონცერტს მართავდა.
ბიბლიოგრაფია
აქ წარმოდგენილია ელვის პრესლის შესახებ დაწერილი წიგნების სია.
სქოლიო
კატეგორია:დაბადებული 8 იანვარი კატეგორია:დაბადებული 1935 კატეგორია:გარდაცვლილი 16 აგვისტო კატეგორია:გარდაცვლილი 1977 კატეგორია:XX საუკუნის ამერიკელი მამაკაცი მსახიობები კატეგორია:XX საუკუნის ამერიკელი მომღერლები კატეგორია:XX საუკუნის ქრისტიანები კატეგორია:ამერიკელი ბარიტონები კატეგორია:ამერიკელი მამაკაცი კინომსახიობები კატეგორია:ფრანგი ამერიკელები კატეგორია:გერმანელი ამერიკელები კატეგორია:ამერიკელი როკ-მომღერლები კატეგორია:ქანთრის დიდების დარბაზში შემავალი შემსრულებლები კატეგორია:გრემის ჯილდოს მფლობელები კატეგორია:პრეზიდენტის თავისუფლების მედლის მფლობელები კატეგორია:ტრადიციული პოპ-მუსიკის მომღერლები
სიხოტე-ალინი
სიხოტე-ალინი მთელ მსოფლიოში ერთ-ერთ ყველაზე ექსტრაორდინალურ ტემპერატურულ ზონებს მოიცავს. ჩრდილოეთ ტაიგისათვის ტიპური სახეობები (მაგალითად ჩრდილოეთის ირემი, შავი გრიზლი) თანაარსებობენ ტროპიკულ სახეობებთან ერთად (ამურის ლეოპარდი, ციმბირული ვეფხვი, აზიური მურა დათვი).
2001 წელს, იუნესკომ სიხოტე-ალინის 16 319 კმ² ფართობის მონაკვეთი მსოფლიო მემკვიდრეობის სიაში შიეტანა.
რესურსები ინტერნეტში
კატეგორია:რუსეთის ქედები კატეგორია:მსოფლიო მემკვიდრეობის ძეგლები რუსეთში
დაჰაბი
დაჰაბი (دهب) — ქალაქი ეგვიპტეში. სამხრეთ სინის მუჰაფაზაში. დაჰაბი მდებარეობს აკაბის ყურის სანაპიროზე, რომლის მეშვეობით უკავშირდება წითელ ზღვას. ქალაქი 80 კილომეტრითაა დაცილებული შარმ-ელ-შეიხს. ექვსდღიანი ომის დროს ქალაქი ოკუპირებული იქნა ისრაელის მიერ.
სქოლიო
კატეგორია:ეგვიპტის ქალაქები კატეგორია:სამხრეთ სინის მუჰაფაზა კატეგორია:ეგვიპტის ტურისტული ღირსშესანიშნაობები
არზანგი
არზანგი (სპარს. არზანი - ფასი, პატივი, ღირსება), ფეოდალურ საქართველოში პატივი, რომელსაც ღირსებისამებრ მიაგებდნენ ამა თუ იმ პირს. ამ ტერმინისაგან არის წარმომდგარი უარზანგობა.
ლიტერატურა
კატეგორია:ფეოდალური საქართველო
გრიგოლ ჭელიძე
გრიგოლ ფილიპეს ძე ჭელიძე (დ. 11 ივნისი, 1912, ქუთაისი — გ. 23 აგვისტო, 1976, გაგრა; დაკრძალულია თბილისში) — ქართველი გეოლოგი, გეოლოგიურ-მინერალოგიურ მეცნიერებათა დოქტორი (1974).
ბიოგრაფია
1933 წელს დაამთავრა თსუ. 1945 წლიდან მუშაობდა საქართველოს მეცნიერებათა აკადემიის გეოლოგიის ინსტიტუტში. ჭელიძის შრომები ძირითადად შეეხება საქართველოს ნეოგენური ნალექების სტრატიფიკაციისა და პალეონტოლოგიის საკითხებს. მიღებული ჰქონდა საქართველოს სსრ სახელმწიფო პრემია (1973), შრომის წითელი დროშის ორდენი და მედლები.
ლიტერატურა
კატეგორია:ქართველი გეოლოგები გ